త్వరలో పసిడి లావాదేవీలపై కొత్త పరిమితులు!
- కేంద్ర రెవెన్యూ శాఖ కార్యదర్శి హాస్ముఖ్‌ ఆథియా
న్యూఢిల్లీ: త్వరలో బంగారం, ఇతర విలువైన ఆభరణాల కొనుగోళ్లకు సంబంధించిన లావా దేవీలను అధికారులు గుర్తించే విధంగా కేంద్ర ప్రభుత్వం చర్యలు ప్రారంభించనున్నట్టు తెలుస్తోంది. బులియన్లో మారిపోతున్న నల్లధ నాన్ని అరికట్టడంతో పాటు ఇందుకు సంబంధించిన ప్రతీ లావాదేవీ ఆ వర్గాలు గుర్తించేలా సరికొత్త మార్గాన్ని గుర్తించనున్నట్టు కేంద్ర రెవెన్యూ శాఖ కార్యదర్శి హస్ముఖ్‌ అథియా తెలిపారు. అయితే ఇటీవల ప్రభుత్వం జెమ్స్‌ అండ్‌ జ్యువెలరీ డీలర్లను మనీలాండరింగ్‌ యాక్ట్‌(పీఎంఎల్‌ఏ) కిందకు తీసుకొచ్చిన సంగతి తెలిసిందే. ఈ సందర్భగా అథియా మాట్లాడుతూ.. ఆగస్టు 23న తెచ్చిన ఉత్తర్వులను రద్దు చేయాల్సి ఉందని, అది చాలా గందరగోళాన్ని సష్టించడంతో పాటు, వ్యతిరేకతను తీసుకొచ్చిందని ఆయన వివరించారు. అయితే లావాదేవీలకు సంబంధించి ఎలాంటి పరిమితి విధించలేదని తెలిపారు. కాగా 'దేశంలో తొలిసారి జ్యువెలర్స్‌ను పీఎంఎల్‌ఏ కిందకు తీసుకొచ్చినట్టు చెప్పుకొచ్చారు. అయితే వారు ఎలాంటి నివేదికలు సమర్పించాలనే దానిపై ప్రస్తుతానికి స్పష్టత లేదన్నారు. త్వరలోనే ఇందుకు సంబంధించిన పూర్తి వివరాలను వెల్లడిస్తామని తెలిపారు.
మీ స్నేహితులకు రికమెండ్ చెయ్యండి